སྔ་ཕྱིར་དུད་ཁྱིམ་སོ་སོར་རང་འབབ་ཆུ་ཀ་ལ་བཙུགས་པས་ཆུ་ཟོམ་འཁུར་ནས་ཆུ་ལེན་པའི་ལོ་རྒྱུས་མཇུག་སྒྲིལ།གློག་འཁྲིད་པས་སྣུམ་བཞུ་སྤར་མི་དགོས་པར་མཚན་མོ་ཡང་ཉིན་མོ་བཞིན་དུ་གསལ།ཁྱིམ་ཚང་འབྱོར་པ་ཅུང་དྲག་པ་ཚོས་ཁ་པར་བཙུགས་པ་དང་བརྙན་འཕྲིན་ཉོ་འགོ་ཚུགས།ཁ་ཤས་ཀྱིས་ཇ་བསུའི་འཕྲུལ་ཆས་དང་འཁྱགས་སྒམ་སོགས་ཀྱང་ཉོས།ད་དུང་ཁ་ཤས་ཀྱིས་གྲོང་ཚོ་གཞན་ལ་དཔེ་བལྟས་ནས་ཉི་ཐབ་དང་དབུགས་ཐབ་ཀྱང་ཉོས།ཉིན་རེ་ལས་མ་འདས་པར་འགྱུར་ལྡོག་ཆེན་པོ་ཕྱིན།མི་རྣམས་ཀྱི་ལས་ཀའི་དཀའ་ཁག་ཇེ་ཆུང་ནས་ཇེ་ཆུང་དང་།འཚོ་བ་ཉིན་རེ་ལས་ཉིན་རེ་བཞིན་ཇེ་སྐྱིད་དུ་སོང་།སྔོད་ཆད་ཇ་རྐྱང་སྤགས་རྐྱང་ཟ་བ་ནས་ད་ལྟ་ཚལ་རིགས་སྣ་ཚོགས་ལ་ལོངས་སུ་སྤྱོད་པ་དང་།གྱོན་གོས་ལའང་དོ་སྣང་ཇེ་ཆེ་དང་དོད་ཇེ་ཆེར་འགྲོ།